b'\n_START_ARTICLE_\nVanhan Vaasan sairaala\n_START_PARAGRAPH_\nVanhan Vaasan sairaala on Vaasassa sijaitseva valtion oikeuspsykiatrinen sairaala. Se on toinen valtion omistamista mielisairaaloista; toinen on Kuopion Niuvanniemen sairaala.\n_START_SECTION_\nHistoria\n_START_PARAGRAPH_\nVanhan Vaasan sairaala aloitti toimintansa vuokratiloissa vuonna 1768. Oman rakennuksensa se sai vuonna 1769. Sairaalan nimi oli Mustasaaren sairaala vuoteen 1988 asti._NEWLINE_Sairaalan ensimm\xc3\xa4inen l\xc3\xa4\xc3\xa4k\xc3\xa4ri oli Barthold Rudolf Hast, joka oli my\xc3\xb6s Ruotsin vallan aikaisen Suomen ensimm\xc3\xa4inen piiril\xc3\xa4\xc3\xa4k\xc3\xa4ri. Potilasm\xc3\xa4\xc3\xa4r\xc3\xa4 kasvoi sin\xc3\xa4 aikana kahdesta 30\xe2\x88\x9250:een._NEWLINE_Vuosina 1939\xe2\x88\x921963 johtavana ylil\xc3\xa4\xc3\xa4k\xc3\xa4rin\xc3\xa4 toimi Yrj\xc3\xb6 K. Suominen, joka vuonna 1945 julkaistussa lehtikirjoituksessaan kannatti mielisairaiden ihmisten tappamista rotuhygienian nimiss\xc3\xa4. Vuosina 1963\xe2\x80\x931992 ylijohtajana toimi my\xc3\xb6s kokoomuksen kansanedustajana ty\xc3\xb6skennellyt Eeva Kauppi. Nykyinen johtava l\xc3\xa4\xc3\xa4k\xc3\xa4ri on Markku Eronen.'